बनजारे ने बी थारै-थारै दा पानी पीते दा हा। उस हसदे-हसदे गलाया-“कोई फर्क नईं भैनू ! अल्ला रक्खा होआ, जां राम रक्खा—इक्कै गल्ल ऐ। अल्लाह् ते राम बक्ख-बक्ख थोड़े न ?” ते फी उसदे अन्दरा इक्क ठंडा-लम्मा हौका निकलेआ ते उसदे पिच्छें-पिच्छें गै बिसनपते दे एह् बोल इस चाल्ली बाह्‌र निकले, जियां गवै पिच्छै उसदा बछरूड़ कुदाड़े मारदा औंदा ऐ-“राम रक्खेआ, बै अल्ला रक्खेआ—कच्छें बगै गंगा तो जल की नईं चक्खेआ ?”